yā́nyupáriṣṭādabhiṣekásya juhotī́ndrāya svāhéti vīryá vā índro vīryèṇaivaìnametádabhíṣiñcati ghóṣāya svāhéti vīryáṃ vai ghóṣo vīryèṇaivaìnametádabhíṣiñcati ślókāya svāhéti vīryáṃ vai ślóko vīryèṇaivaìnametádabhíṣiñcatyáṃśāya svāhéti vīryáṃ vā áṃśo vīryèṇaivainámetádabhíṣiñcati bhágāya svāhéti vīryáṃ vai bhā́go vīryèṇaivaìnametádabhíṣiñcatyaryamṇe svāhéti tádenamasya sárvasyāryamáṇaṃ karotyetā́nyupáriṣṭādabhiṣekásya juhoti tā́nyetā́nyādityanāmānītyā́cakṣate